***ΑΡΧΑΙΑ ΠΡΟΣΑΝΑΤΟΛΙΣΜΟΥ***

***ΦΑΚΕΛΟΣ ΥΛΙΚΟΥ***

***ΕΝΟΤΗΤΑ 7***

* Η ενότητα αυτή επιβεβαιώνει ότι η πόλις αποσκοπεί στο κυριώτατον πάντων ἀγαθόν, μια και καθιερώνει τη δικαιοσύνη και αποτρέπει έτσι την αγριότητα.
* Η πρώτη περίοδος, που λειτουργεί συνδετικά, χρησιμοποιεί το συμπέρασμα της προηγούμενης ενότητας (*η πόλη ήρθε στην ύπαρξη εκ φύσεως*). ***Ωστόσο, η ανάλυση που ακολουθεί δείχνει πως η πόλις χρειάστηκε να θεσπιστεί και δεν δημιουργήθηκε απευθείας από τη φύση***. Άλλωστε, ο άνθρωπος από τη φύση του είναι κατεξοχήν προικισμένος, έτσι που μπορεί να υπηρετεί τη φρόνηση και την αρετή, αλλά και να πράξει το κακό. Οπότε, η η λογική του δεν τον οδηγεί αναγκαστικά και αναπόφευκτα στον δίκαιο δρόμο, αλλά αυτό προβάλλεται ως  αποτέλεσμα επιλογής κάποιου άγνωστου ευεργέτη ο οποίος συγκρότησε την *πόλιν*. ***Αυτή λοιπόν θεσπίστηκε ως αποτέλεσμα κάποιας ατομικής ανθρώπινης επιλογής η οποία καθόρισε την ανθρώπινη ιστορία , και ήταν ζήτημα χρόνου το ποιος και πότε θα τη θέσπιζε.***Φαίνεται λοιπόν να πρεσβεύει ότι η *πόλις* είναι μεν κάτι το φυσικό, αλλά προέκυψε έμμεσα από τη φύση του ανθρώπου, όταν στην εξέλιξή του άρχισε να αντιλαμβάνεται τις πιο σύνθετες ανάγκες του***. Η πόλις δηλαδή υπάρχει ως δύναμις στην ανθρώπινη φύση, αλλά για να υπάρξει απαιτείται και η ἐνέργεια.***
* **Η ενότητα αυτή παραπέμπει στο Α΄ στάσιμο από την Αντιγόνη του Σοφοκλή. Και εκεί ο χορός διαπίστωνε, με δέος μάλιστα την τρομακτική του δύναμη που μια στο καλό μια στο κακό κυλάει**. Το ίδιο και ο Αριστοτέλης: θεωρεί ότι οι έμφυτες δυνάμεις του ανθρώπου είναι τέτοιες, ώστε να αναδεικνύεται άλλοτε το ανώτερο και άλλοτε το το πλέον επικίνδυνο από όλα τα άλλα όντα, αφού μπορεί να θέσει τη λογική του στην υπηρεσία των ενστίκτων.
* **Σε σχέση με το διάλογο «Πρωταγόρας»** και τις ιδέες του σοφιστή σ’ αυτόν, μπορούμε να πούμε ότι ο Αριστοτέλης εμφανίζει διαφορές, αλλά και κοινά σημεία: δεν δέχεται τη γένεση της ανθρώπινης κοινωνίας «*νόμω*» ή *«θέσει».*Ωστόσο, και οι δύο συμφωνούν ότι η δικαιοσύνη είναι εκ των ων ουκ άνευ στοιχεία για την ομαλή κοινωνική ζωή.

 **Ο συλλογισμός που εμπεριέχεται στην ενότητα:**

**Α’ προκείμενη:** Ὥσπερ γὰρ καὶ τελεωθεὶς βέλτιστον τῶν ζῴων ἄνθρωπός ἐστιν, οὕτω καὶ χωρισθεὶς νόμου καὶ δίκης χείριστον πάντων. Χαλεπωτάτη γὰρ ἀδικία ἔχουσα ὅπλα·

**Β’ προκείμενη:** ὁ δὲ ἄνθρωπος ὅπλα ἔχων φύεται φρονήσει καὶ ἀρετῇ, οἷς ἐπὶ τἀναντία ἔστι χρῆσθαι μάλιστα.Διὸ ἀνοσιώτατον καὶ ἀγριώτατον ἄνευ ἀρετῆς, καὶ πρὸς ἀφροδίσια καὶ ἐδωδὴν χείριστον.

**Συμπέρασμα:** Ἡ δὲ δικαιοσύνη πολιτικόν· ἡ γὰρ δίκη πολιτικῆς κοινωνίας τάξις ἐστίν, ἡ δὲ δικαιοσύνη τοῦ δικαίου κρίσις.